Spoke en ander gruwelike goed Fanie Viljoen: Graffiti Boeke
Illustreerder: Jeanine Henning
Daar is rêrig goed soos spoke en zombies en vampiere en dooie dinge wat in die donker rondsluip. Dit is hulle wat die hare op jou vel laat regop staan. Wat jou laat omkyk as jy alleen in die donker loop. En dis hulle wat jou drome kan omtower in 'n nagmerrie!
So sê die skrywer van hierdie lekker boek vol grillerige stories, en hy weet, want hy het al 'n spook gevang. Maar wees gewaarsku - hierdie boek is nie vir sissies nie. So skakel al die ligte in die huis aan, maak seker die vensters is dig toe en al die deure gesluit - eers dan kan jy begin lees.